མ་གཞི་ནས་མི་ཞིག་ལ་འདི་ལྟ་བུའི་འཇོན་ནུས་ཤིག་ལྡན་པར་དོན་སྙིང་ཆེན་པོ་ཡོད་པར་སྙམ་ཏེ།འདི་ནི་ཕྱི་ཤུན་ནས་ནང་སྙིང་དང་།རང་ངོས་ནས་གཞན་ངོས།ཧོལ་རྒྱུགས་ནས་ལྷོད་འཇགས།ཟེར་སྒྲོས་ནས་དངོས་བརྒྱུད།སེམས་ཀྱི་འཁྱེར་སོ་ཙམ་ནས་དཔྱད་འཇོག་ཟབ་མོ་བྱེད་པའི་བརྒྱུད་རིམ་ཞིག་ཡིན།འདི་ལྟ་བུའི་བརྒྱུད་རིམ་ནི་སྨིན་བཞིན་པའི་རྟགས་ཤིག་ཡིན་ཞིང་།ང་རང་བོད་པ་ཞིག་ཡིན་པའི་ངོས་ནས་ཀྱང་ཉི་ཧོང་ལ་འཛིན་པའི་འདུ་ཤེས་ཀྱི་འགྱུར་བ་འདི་ལས་ཀྱང་གནད་འདི་གསལ་བོར་ཤེས་ཐུབ།